Tarybos Reglamentas (EEB) Nr. 4112/88
1988 m. gruodžio 21 d.
iš dalies keičiantis Reglamentą (EEB) Nr. 315/68, nustatantį skirtų pražydinti svogūnėlių, gumbasvogūnių ir gumbavaisių kokybės standartus
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. vasario 27 d. Tarybos reglamentą (EEB) Nr. 234/68 dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo [1] su paskutiniais pakeitimais, padarytais Reglamentu (EEB) Nr. 3991/87 [2], ypač į jo 3 straipsnį,
atsižvelgdama į Komisijos pasiūlymą,
kadangi Reglamentas (EEB) Nr. 315/68 [3] su paskutiniais pakeitimais, padarytais Reglamentu (EEB) Nr. 1733/84 [4], nustato skirtų parduoti vartotojų asmeniniam naudojimui Bendrijoje ar eksportui į trečiąsias šalis skirtų pražydinti svogūnėlių, gumbasvogūnių ir gumbavaisių kokybės standartus;
kadangi minėtų produktų tarifų aprašymas turi būti suderintas su tarifų nomenklatūra, nustatyta 1987 m. liepos 23 d. Tarybos reglamentu (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [5] su paskutiniais pakeitimais, padarytais Reglamentu (EEB) Nr. 3468/88 [6];
kadangi Reglamento (EEB) Nr. 315/68 2 straipsnio 1 dalies antrojoje pastraipoje yra numatytos prekybos Bendrijoje sąlygos produktais, kurie yra skirti kitokiam naudojimui arba kurių paskyrimo vieta yra kita nei numatyta pirmojoje tos straipsnio dalies pastraipoje; kadangi, atsižvelgiant į įgytą patirtį, šiuo metu eksportui į trečiąsias šalis taikomos taisyklės, turi būti taikomos produktams, kurie nėra skirti parduoti vartotojams,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 315/68 iš dalies keičiamas taip:
1. 1 straipsnis keičiamas taip:
"1 straipsnis
Nustatomi svogūnėlių, gumbavaisių, šakniagumbių, gumbasvogūnių, šaknų skrotelių ir šakniastiebių, esančių vegetacinės ramybės būsenoje, priskiriamų kombinuotosios nomenklatūros (KN) kodui 060110, kokybės standartai.
Šie kokybės standartai nustatyti šio reglamento priede."
2. 2 straipsnio 1 dalis pakeičiama taip:
"1. Jei 1 straipsnyje išvardyta produkcija neatitinka kokybės standartų, draudžiama:
- Bendrijoje:
(i) laikyti arba transportuoti vartotojui skirtose pakuotėse, siekiant ją parduoti, bet kurio prekybos etapo metu;
(ii) prekybininkui arba pačiam gamintojui pateikti ją pardavimui, siūlyti parduoti, parduoti arba pristatyti vartotojui,
- eksportuoti į trečiąsias šalis, siekiant parduoti vartotojui jo asmeniniam naudojimui.
1 straipsnyje išvardyti produktai, skirti kitiems nei numatyta pirmojoje pastraipoje tikslams, negali būti parduodami Bendrijoje arba eksportuojami į trečiąsias šalis, jei:
a) neatitinka šio reglamento priedo II antraštinės dalies pirmoje pastraipoje numatytų nuostatų;
b) kiekviena pakuotė neturi įskaitomai ir neištrinamai nurodytos tokios informacijos:
- pardavėjo identifikavimas:
pavadinimas ir adresas arba kodas,
- produkcijos pobūdis:"Neskirtas parduoti vartotojo asmeniniam naudojimui", jeigu reikia nurodoma "dauginti skirta produkcija";
c) pakuotė nesiskiria nuo vartotojo asmeniniam naudojimui skirtų parduoti produktų pakuotės."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. gruodžio 21 d.